**Aș vrea să vii să-mi spui că voi fi bine!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș vrea să vii să-mi spui că voi fi bine!

...

Să nu cumva să crezi că Te-am uitat,

Când îmi e greu, mă gândesc la Tine,

Aș vrea să vii să-mi spui că voi fi bine,

Și dacă-s bine, voi ști că m-ai iertat!

...

De multe ori să știi că Te-am rugat

Să mă ajuți, să Te înduri de mine,

Aș vrea să vii să-mi spui că voi fi bine,

Precum atunci, când Tu m-ai ridicat!

...

De sunt căzut, pierdut și rătăcit,

Mi-ai promis că vei fi lângă mine

Dacă mi-e greu, să vorbesc cu Tine,

Aș vrea să vii să-mi spui că voi fi bine

Și dacă-s bine, voi ști c-ai auzit!